DA Den Europæiske Unions Tidende C 240/23

Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2005/C 240/05)

Med denne offentliggørelse åbnes der mulighed for at fremsætte indsigelser, jf. artikel 7 og 12d i nævnte forordning. Enhver indsigelse mod denne ansøgning skal fremsættes via myndighederne i en medlemsstat, i en WTO-medlemsstat eller i et tredjeland, der er anerkendt efter proceduren i artikel 12, stk. 3, senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

SAMMENFATNING

RÅDETS FORORDNING (EØF) Nr. 2081/92

»CAROTA DELL'ALTOPIANO DEL FUCINO«

EF-nr.: IT/00270/21.1.2003

BOB ( ) BGB (X)

Denne meddelelse er et sammendrag til informativt brug. Interesserede og især producenter af det pågældende BOB- og BGB-produkt kan konsultere den fuldstændige version af specifikationen hos de nationale tjenester eller sammenslutninger eller hos Europa-Kommissionens resorttjenestegrene (1).

1. Medlemsstatens ansvarlige myndighed

Navn: Ministero delle Politiche Agricole e Forestali Adresse: Via XX Settembre n. 20 — I-00187 Roma Tlf. 06-481 99 68 Fax 06-42 01 31 26 e-mail: qtc3@politicheagricole.it

2. Ssammenslutning

2.1 Navn: Consorzio di Tutela e valorizzazione degli ortaggi dell'altopiano del Fucino

2.2 Adresse:

P.zza Torlonia, 91— I-67051 Avezzano (AQ) Tlf. (39) 863 50 22 31

2.3 Sammensætning: Producenter/forarbejdningsvirksomheder (x) andet ( )

3. Produktets art

kategori 1 — Frugt, grøntsager og korn; ubehandlet eller forarbejdet — Gulerod

4. Varespecifikation

(sammenfatning af betingelserne i artikel 4, stk. 2)

4.1 Navn: »Carota dell'Altopiano del Fucino«

4.2 Beskrivelse: BGB »Carota dell'Altopiano del Fucino« betegner guleroden af sorterne af arten »Daucus carota L.«, der er udledt af følgende sorter: MAESTRO (Vilmorin); PRESTO (Vilmorin); CONCERTO (Vilmorin); NAPOLI (Bejo); NANDOR (Clause); DORDOGNE (SG).

Produktet skal have følgende egenskaber

form: cylinderformet med afrundet spids og uden rodtråde

farve: dyb orange, også skulderen;

indhold

saccharose: > 3 %

betacaroten > 100 mg/kg

ascorbinsyre > 5 mg/kg

protein > 1,2 %

fibre > 1,2 %

fysiske egenskaber: kødet er sprødt og knækker rent.

For alle sorter skal handelsklassen være »Extra« eller »Prima«.

4.3 Geografisk område: Produktionsområdet for »Carota dell'Altopiano del Fucino« er hele Fucino-højsletten.

Området afgrænses af Strada Provinciale Circonfucense og omfatter arealer, der underopdeles af markveje, og nummererede jordlodder i følgende kommuner i Aquila-provinsen: Avezzano og opland; Celano og opland; Cerchio; Aielli; Collarmele; Pescina og opland; S.Benedetto dei Marsi; Gioia dei Marsi og opland; Lecce nei Marsi; Ortucchio; Trasacco; Luco dei Marsi.

4.4 Bevis for oprindelse: Frilandsdyrkning af gulerødder startede i 1950 på Fucino-højsletten. De betydelige indtægter fra dyrkningen fangede landbrugernes interesse, der således indførte guleroden i det traditionelle sædskifte på Fucino-højsletten.

Sammen med de økonomiske fordele har gulerodsdyrkningen betydet en forlængelse af sædskiftet, der betydeligt har reduceret problemer såsom udvikling af plantesygdomme eller jordtræthed, som har forårsaget mange problemer for afgrøder i Fucino-området. Det skal i denne forbindelse bemærkes, at det rette sædskifte er medvirkende til at bekæmpe kartoffel- og sukkerroenematoder, takket være indførelsen af guleroden i modsætning til tidligere, hvor nematoder blev bekæmpet med røgning.

Denne afgrødes succes gør den til hovedafgrøden i Fucino-højslettens grønsagssektor, hvilket også ses af dens popularitet og omdømme både på nationale og internationale markeder. Denne berømmelse får mange producenter til at anvende navnet »Fulcino« for at afsætte produkter fra andre produktionsområder. Derfor er det nødvendigt at garantere produktets oprindelse gennem en procedure, der garanterer sporbarheden af de forskellige produktionsfaser og kontrollen af de producenter og jordlodder, hvor Fulcino-guleroden dyrkes, som er opført i hertil oprettede fortegnelser. Den pågældende kontrol udføres af et kontrolorgan. Dette organ, der er akkrediteret af ministeriet for skov- og landbrug, kontrolerer ligeledes, at produktet »Carota dell'Altopiano del Fucino« svarer til varespecifikationen.

4.5 Fremstillingsmetode: Produktionsteknikkerne er de sædvanlige gulerodsdyrkningsmetoder, der består af følgende faser

forberedelse af jorden til såning: pløjning; harvning; tromling; gødskning uden anvendelse af gødning for at undgå, at rødderne bliver brune på grund af afsætning af organiske stoffer i vækstperioden.

Såningen sker udelukkende mekanisk for at sikre en ensartet spredning og en optimal plantetæthed. Frøene lægges i rækker med 35-40 cm afstand, og frøene sås med 5-7 cm afstand eller i kontinuerlige dobbeltrækker. Frøene lægges i 0,5-1,5 cm dybde.

Sædskiftet skal være mindst fireårigt.

Dyrkningsteknikkerne udføres normalt mekanisk.

Der foretages mindst en lugning for at begrænse ukrudt o.lign. og for samtidig at løsne jorden, således at roden kan udvikle sig harmonisk uden forsnævringer eller folder; der foretages ligeledes en hypning, således at skuldrene ikke bliver grønne.

Der skal kunstvandes regelmæssigt og ofte, men i små mængder — højst 400 mc/ha ad gangen og med sprinklere. Om sommeren (juli, august) kunstvandes der om nødvendigt enten i nattetimerne eller senest i de første morgentimer.

Høsten foretages på det bedste udviklingsstadie i forhold til produktets anvendelse og emballagetype; ved emballeringen overholdes alle kvalitetsnormer i EF-bestemmelser og egenskaberne i pkt. 4.2.

De produkter, der er bestemt til konservering, skal først høstes når fuldt udviklet og ikke før det tidspunkt, der er fastsat for sorten, og under hensyntagen til vejrlig for at sikre, at de kvalitative og organoleptiske egenskaber bevares ved konservering. I sommerperioden (juli, august) foretages høsten tidligt om morgenen eller sidst på eftermiddagen for at undgå, at produktet udsættes for stærk sol.

Når guleroden er høstet, skal den inden fire timer transporteres til emballeringscentre, hvor den inden vask og emballering nedkøles for at sikre, at egenskaber som sprødhed, farve og smag bevares.

4.6 Tilknytning: Produktets tilgængelighed i området har medført udvikling af tilknyttede aktiviteter såsom forarbejdning og emballering; det gælder både forarbejdning til gulerodsterninger og -saft. Alt dette har bidraget til at skabe et system, der kombinerer områdets gunstige jordbunds- og klimabetingelser, den høje grad af specialisering hos såvel landbrugere som sælgere og de mange forarbejdningsstrukturer, der har givet området berømmelsen som et uovertruffent gulerodsområde.

Fucino-højsletten, der er særlig berømt for sin grønsagsproduktion, ligger geografisk i den sydlige del af Midtitalien, Abruzzo, der er kendt som naturpark-regionen (Regione dei Parchi).

Hele området er fladt, ligger i 700 m højde, dækker 16 000 ha og er omgivet af bjerge af særlig stor naturværdi, såsom »Parco nazionale d'Abruzzo«, »Velino-Sirente« og »Ernici-Simbruini«.

Dens oprindelse som landbrugsområde går kun tilbage til slutningen af 1800-tallen, da prins Alessandro Torlonia lod udføre dræningsarbejder i det område, der blev anset for at være Italiens tredjestørste sø »Il Lago del Fucino«.

Altopiano del Fucino kan således defineres som »unge, højproduktive og uforurenede landområder«, der takket være jordens art og det gunstige klima giver grønsagerne deres særlige smagsmæssige og næringsværdimæssige egenskaber, der påskønnes og anerkendes af de europæiske forbrugere.

Jorden er sandet/leret med højt kalkindhold, ph-værdien ligger mellem subalcalin og alcalin med høje værdier af organisk materiale, der kan tilskrives den rigelige gødskning, som Fucino-landbrugerne foretager hvert andet år.

Klimaet påvirkes af de omkringliggende bjergkæder, højden og den relativt høje fugtighed, der skyldes det tætte net af kanaler, som sikrer vandbehovet i dyrkningsperioden og opsamler det overflødige vand om vinteren. Kort sagt er vintrene hårde og regnfulde, medens somrene er varme, hovedsagelig juli og til midten af august, og den høje beliggenhed betyder, at der er betydelige temperaturforskelle mellem dag og nat.

Efter landvindingen på Fucino-højsletten blev der først dyrket kartofler og sukkerroer, derefter andre afgrøder, bl.a. gulerødder, ikke kun for at fremme et bedre sædskifte, men også fordi landbrugerne på eget initiativ udvidede deres specialisering.

Fucino-området fandt sin hovedafgrøde takket være de særegenskaber, som jorden selv kan overføre til produktet.

Gulerødder fra Fucino har, på grund af jordens løse konsistens, den typiske cylinderform med afrundet spids, er helt uden rodtråde og dybe ar, fuldstændig glatte og dyb orange på en homogen måde; deres karakteristiske næringsstofindhold er tydelig sporbart: deres høje indhold af ascorbinsyre (5 mg/kg) og sukkerindholdet er indbyrdet meget fint afbalanceret. Indholdet af kulhydrater er over gennemsnittet, proteinindholdet er på 1,2 %, medens fiberindholdet (1,8 %) fremmer indholdet af sporstoffer (kalcium, jern, fosfor og kalium).

»Carota dell'Altopiano del Fucino's« vitaminindhold er et andet typisk element, der gør guleroden letgenkendelig: højt indhold af B 1-vitamin, riboflavin og især A-vitaminer (> 100 mg/kg).

4.7 Kontrolinstans:

Navn: Agroqualita Adresse: Via Montebello n. 8 — I-00185 Roma Tlf. 06-47 82 24 63 Fax 06-47 82 24 39

4.8 Mærkning: Produktet markedsføres i hertil beregnet ny emballage udført i træ, pap eller plast, der påføres mærkning med følgende oplysninger:

betegnelsen »CAROTA DELL'ALTOPIANO DEL FUCINO IGP INDICAZIONE GEOGRAFICA PROTETTA« skrevet med bogstaver, der mindst er dobbelt så store som al anden skrift;

alle oplysninger om navn, firmabetegnelse, adressen på producent/emballagefirma m.m., der kræves ifølge bestemmelserne på området.

Det er forbudt at tilføje andre kvalificerende oplysninger end dem, der er tilladt ifølge varespecifikationen.

De produkter, der er blevet anvendt som råmateriale til »Carota dell'Altopiano del Fucino BGB«, også efter forarbejdning, kan markedsføres i emballage, der er påført henvisning til den pågældende betegnelse, uden angivelse af EF-logoet, hvis:

»Carota dell'Altopiano del Fucino BGB« certificeret som sådan, er den eneste gulerodssort, der indgår i produktet

virksomheder, der anvender »Carota dell'Altopiano del Fucino BGB«, er opført i et særligt register, der føres og holdes ajour af et organ, der er godkendt af skov- og landbrugsministeriet, og som kontrolleres heraf, hvad angår den beskyttede betegnelse.

Anvendelse af »Carota dell'Altopiano del Fucino BGB« sammen med andre ingredienser er ifølge gældende regler kun tilladt med henvisning til, at »Carota dell'Altopiano del Fucino BGB« indgår som en af ingredienserne i det pågældende produkt.

Logo

Varemærket består i den øvre del af »Carota dell'Altopiano del Fucino« med grønne bogstaver i Pantone P.C.S. (S 274-1 CVS) i skrifttypen Cooper blk hd bt, indrammet af en sort streg og udformet således, at den centrale del (Altopiano) er højere end afslutningen af udtrykket (Fucino). I den nedre del står der INDICAZIONE GEOGRAFICA PROTETTA i skrifttypen Arial afrundet mt bold, i hvidt på blå baggrund (Pantone reflex blue). EF-logoet for BGB sidder til venstre herfor.

4.9 Nationale Krav: —

(1) Europa-Kommissionen, Generaldirektoratet for Landbrug — Kvalitetspolitik for landbrugsprodukter, B-1049 Bruxelles.